Contra

Contra (kodanikunimi Margus Konnula; sündinud 22. märtsil 1974 Urvastes) on võrukesest Eesti kirjanik ja tõlkija.

Ta astus pseudonüümi Contra all avalikkuse ette 1995. aastal ETV saates "Kuniks elu". Pärast seda on ta välja andnud üle 30 luulekogu ja tõlkinud läti keelest peaaegu sama palju teoseid. Ta on tuntud ka võru kultuuri hoidjana.

Elulugu
Contra on sündinud Võrumaal Urvastes agronoomi ja raamatupidaja pojana."Contra kohtus esimest korda oma kahe tuntud sugulasega: ma olen seda alati kahtlustanud!". Kroonika, 28. oktoober 2023

Ta on õppinud aastatel 1981–1984 Urvaste Algkoolis, 1984–1989 Kuldre 9-klassilises Koolis ja 1989–1992 Antsla Keskkoolis. Viibis kaitseväeteenistuses Eesti piirivalve Piusa kordonis 1993–1994. 

Töötanud 1994. aastal kuu aega inglise keele õpetajana Kuldre Koolis, seejärel postiljonina Urvastes, aastatel 1996–1999 oli Urvaste postiülem. Pärast seda on ta olnud vabakutseline kirjanik. Aastatel 2004–2008 oli Urvaste Valla Lehe toimetaja. 

Ta on Tartu Noorte Autorite Koondise (NAK) liige (1997) ja Eesti Kirjanike Liidu liige (1997).

Looming
Contra on tuntud eelkõige luuletajana. Tema luulele on iseloomulik tõukumine uuema rahvalaulu (vemmalvärss, lorilaul) traditsioonidest, see on lõbus ja laululine, säravalt virtuoosse keelekasutuse ja leidlike riimidega. Palju leidub Contra loomingus paroodiaid, samuti kalambuure (nt loomaporno: panen tallele). Olles vaimu poolest tihedalt seotud oma kodupaigaga, kasutab Contra oma loomingus väga tihti võru keelt ja kõneleb seda ka esmase kõnekeelena. Peaaegu kõik Contra luulekogud on ilmunud tema omakirjastuse Mina Ise väljaandena ja on välimuse poolest taotluslikult tagasihoidlikud.

"Eesti kirjandusloo" teatel tekitas Contra esimene, 1995. aastal ilmunud luulekogu "Ohoh!" vähe vastukaja, ent mõne aasta jooksul algas tema tähelend, "kui teda hakatakse nägema avalikel esinemistel ning järjepannu tuleb uusi, odavaid ja koledavõitu väljanägemisega raamatuid". Loominguliselt viljakas Contra ühendab tugevas autoriimagos "moodsa meediategelase ja "metsast pärit rahvalauliku" rolli". Sama allika hinnangul võis Contra olla 20. sajandi lõpuks ainus Eesti luuletaja, kes võis end oma tekstide müügist kodumaal ära elatada. Akadeemiline kirjandusteadus on suhtunud tema loomingusse tihti skeptiliselt; nii kinnitab "Eesti kirjanduslugu", et "Contra tekstide "kvaliteet" klassikalises artistlikus tähenduses on kõikuv", autori huvi värsitehnika ja keelemängu vastu tõusis aga alates kogust "Ei ole mina su raadio" (1998)."Eesti kirjanduslugu" (Epp Annus, Luule Epner, Ants Järv, Sirje Olesk, Ele Süvalep, Mart Velsker) Tallinn: Koolibri, 2001. Lk 642

Peale luuletuste on Contra kirjutanud lastejutustuse "Presidendi suur saladus" (2004), lastenäidendi "Mõmmi-Piitre löüdmine" (rmt "Kuldmuna", 2007) ning lastejutte (rmt "Ruttu tuttu! Eesti isade unejutte", 2005).

Contra luulet on tõlgitud läti, soome, inglise, saksa, udmurdi, komi, mari, rootsi, vene, liivi ja ingeri keelde.

Contra on särav lavaesineja, kelle esinemisstiilile on omane luuletuste lauldes esitamine, vahetu ja aval suhtlus publikuga jms loov eneseväljendus. Seetõttu on Contra nõutud esineja kõikvõimalikel üritustel, sh väga palju koolides. Samad jooned on tunnuslikud ka teiste Tartu NAK-i luuletajate (Aapo Ilves, Jaan Pehk, Olavi Ruitlane, Wimberg, Veiko Märka) esinemisele.

Contra on olnud Eesti Televisiooni telesarja "Hajameelselt abielus" kaasstsenarist (2007 koos Villu Kanguri ja Gert Kiileriga) ning ETV telesarja "Elolinõ" (2005 ja 2007) saatejuht. Aastatel 2008–2010 oli ta ETV saate "Erisaade" üks saatejuhte. 2012. aastal juhatas sisse metsateemalise "Metsapeatuse" saatelõike – samuti ETV-s.

2009. aastast hakkas õppima läti keelt ja läti keelest tõlkimist, mis kujunes hiljem põhitegevuseks. 

Teosed
<tr valign=top><td>
Luulekogud
 "Ohoh!" (1995)
 "Üüratu üürlane" (1996)
 "Kesmasolin" (1996)
 "Contramutter – 10. lend" (1997)
 "Päike ja lamp" (1998)
 "Ei ole mina su raadio" (1998)
 "Tarczan" (1998)
 "Naine on mees" (1999)
 "Contra on õhk" [helikassett, Contra loomingut autori esituses] (2000)
 "Suusamütsi tutt. Luulet aastatest 1974–2000" (2001)
 ""Lugejad sügisel tibutavad..."" [pealkirjata] (2001)
<td>
 "Tuul kägistab ust" (2002)
 "Contrarünnak" (2004)
 "Liivatee imepeen seeme" (2005)
 "Kuuseebu. Valitud jõululuuletusi läbi aegade" (2006)
 "Tahaksin olla autobuss" (2008)
 "Contra aastahing 2010" (2009)
 "Okseoksjon" (2011)
 seinakalender "Contra luule" (2012)
 "Urvaplaaster" (2012)
 "Kondas kohtab Contrat" (kunsti- ja luuleraamat) (2013)
 "Neiuke tuli õõtsudes" (lauluraamat) (2013)
<td>
 "Samal ajal sajal jalal" (2017)
 "Olkõ vakka" (2019) luuletused võru keeles
 "Legoist" (2019)
 "Mundris vitamiin" (2020)
 "Bussijaamas on Valgre Raimond" (2020)
 "Kohalik elu" (2023)
 "Ma viskan teie pihta munadega märki" (2024) 
 "Bussiraamat" (2025) 
Proosa
 "Tugitoolitšempioni eined" (2012)
 "Minu Läti" (2016)

Antoloogiad, kogumikud, koguteosed
 "Varjatud ilus haigus. Valik sajandilõpu eesti luuletajaid" (2000)
 "Emajõe kondor" [Tartu NAK-i koguteos] (2002)
 "Viie pääle" [luulekogu + CD] (2005), koos Aapo Ilvese, Olavi Ruitlase, Jan Rahmani ja Pulga Jaaniga
 "Naised on nii imelised" [luuleantoloogia] (2006)
 "Väike pornoraamat" [Tartu NAK-i koguteos] (2007)
 "Sõnad soojas süliriimis. Seks eesti luules" (2011), koostaja Wimberg
 "Sind ma tahan armastada" : luuletusi Eestimaast 1818-2018 (2018)
 "Poeetiliselt korrektne", kalambuurikogu (2019) koos Keiti Vilmsi, Mart Juure, Oliver Lombiga
 "Sinisild/SiniSilta" (2020), soometeemaliste luuletuste kogu, koostaja Reijo Roos
 "Ma nägin päikesepaistet vihmasajus. Valik maailma armastussonette" (2022), koostajad Rebekka Lotman ja Laura Pääbo
 "Armastuse planeet. 21. sajandi eesti luulet" (2022), koostaja Doris Kareva

Laulutekstid näidenditele
 "Varasta veel võõraid karusid" (1999)
 "Lendav laev" (2001)
 "Endsapese" (2005)
 "Bluusivennad" (2006)
 "Võluõunad ehk Naeru kätte võib surra" (2007)
 "Võlupill" (2011)
 "Viisk, põis ja õlekõrs" (2012)

Näidendid
 "Kõrts" (2007), koos Jan Rahmani ja Andrus Kivirähkiga
 laulumäng "Eesti hüsteerium" (2009), muusika Erki Meister
 "Ramsese seiklused" (2017)
 "Koolin om umbõlõ mõnna" (2019), võrukeelne muusikal

 Lastekirjandus 
 "Tähekaardid" [aabits kaardipaki kujul] (2002)
 "Presidendi suur saladus" [lastejutustus] (2004)
 "Ruttu tuttu! Eesti isade unejutte" [juttude kogumik] (2005)
 "Minu jonn" (2006)
 "Kuldmuna. Kuus tükkü latsilõ ja noorilõ" (2007)
 "Poiste aabits" (2010)
 "Isa sokk on matkasell" (2012), koos Alar Pikkoraineni, Aapo Ilvese ja Jaan Pehkiga
 "Isa sokk on ufonaut" (2013) koos Alar Pikkoraineni, Aapo Ilvese ja Jaan Pehkiga 
 "Isa sokk on merekaru" (2015) koos Alar Pikkoraineni, Aapo Ilvese ja Paul-Eerik Rummoga
 "Kõik on kõige targemad" (2015)
 "Herta, löö siseküljega!" (2023) koos Mika Keräneniga 
 "Isa sokk on spordimees" (2024), koos Alar Pikkoraineni, Aapo Ilvese ja Jaan Pehkiga 
 "Isa sokk on tuulelohe" (2025), koos Alar Pikkoraineni, Aapo Ilvese ja Jaan Pehkiga 

 Teistesse keeltesse tõlgitud 
 "Abi labi" koos Kivisildnikuga (2009), tlk Guntars Godiņš
 "Everyone the Smartest" (2018) tlk Charlotte Geater, Kätlin Kaldmaa, Richard O'Brien
 "Все мы умники" (2018) tlk Борис Балясный, Елена Балясная
 "Tik grūti ir būt latvietim" (2019) tlk Guntars Godiņš
 "Visi ir visgudrākie" (2020) tlk Guntars Godiņš
 "Lecamaukla" (2026) tlk Guntars Godiņš 
Contra luulet on tõlgitud läti, soome, inglise, saksa, udmurdi, komi, mari, rootsi, vene, liivi, ungari ja ingeri keelde. 

Tõlketööd 
 Allen Ginsberg. "Ameerika. Valik luuletusi 1947–1996". Tõlkinud Contra, Lauri Kitsnik, Hasso Krull, Andres Langemets, Margit Langemets, Jürgen Rooste, Tõnu Õnnepalu. 2003
 Wimbergi luuletused võru keelde. Raamatus "Rokenroll", K. E. Söödi lasteluulepreemia. 2012 
 Eduards Veidenbaums. "Mind ärge lugege". 2014
 "Jalutuskäik Daugavpilsi kindluses. Turisti teejuht". Koostanud Artjoms Mahļins ja Henrihs Soms. Tõlkinud Margus Konnula, konsultant Robert Treufeldt. Daugavpils 2014
 Inese Zandere. "Näpsud teevad vahetust". 2016
 Rudīte Raudupe. "Kiska Miska" (2017)
 Boriss Baljasnõi. "Vihmade varjus" (2017), koos Eda Ahi jt
 Nora Ikstena. „Emapiim“ (2018), koos Ilze Tālbergaga
 Alvis Hermanis. „Päevik“ (2018)
 Mārtiņš Zutis. „Ärajäänud avastus“ (2018)
 "Nupukas poiss, kummitav mägi ja maa-alune loss". Läti muistendeid ja teisi rahvajutte. Tõlkinud koos Kristi Salve, Lembit Vaba, Aive Mandeli ja Livia Viitoliga. (2018)
 Inese Zandere, Maira Dobele. "Näpsud õpivad" helindatud raamat 5 osas: "Näpsude maja" (2018), "Näpsud söögilauas" (2019), "Näpsude linn" (2019), "Näpsud maal" (2020), "Näpsude ajaraamat" (2021)
 Luīze Pastore. „Jakobi väga hästi õnnestunud plaan“ (2019)
 "Läti muinasjutud". 2019
 Agnese Rutkēviča ja Madara Rutkēviča. "Must ülikond. Luulevalik. Paus". Tõlkinud koos Ilze Tālbergaga. 2019
 Inese Zandere "Tuhatnelja edasi" (2019)
 Justīne Kļava "Daamid" (näidend) (2019) 
 Anete Melece "Kiosk" (2020)
 Rasa Bugavičute-Pēce "Mul oli nõbu" (näidend) (2020)
 Andris Akmentiņš "Õpetajad" (2021)
 Ieva Flamingo "Kärarikas klass" (2021)
 Rasa Bugavičute-Pēce "Poiss, kes nägi pimeduses" (2021)
 Guntis Berelis "Härra Heideggerile meeldivad kassid ja teisi jutte" (2022)
 Inguna Cepīte "UIsik, kahe koorijuhi tütar" (2022)
 Läti luule antoloogia "Introvertide ball" (2022)
 Lote Vilma, Anna Belkovska, Marija Luīze Meļķe luulevalimik "Dīvains mezgls vēderā /"Kummaline sõlm kõhus" (2023), koos Ilze Tālberga ja Evelin Arustiga. 
 Lauris Gundars "Tere, Vaal!" (2023) 
 Guntis Berelis "Sõnad olid liigsed" (2023) 
 Andris Kalnozols"Kalender on mu nimi" (2023) 
 Daila Ozola "Klikk-klikk!" (2023)
 "Alfabeedi sünnimaa". Läti kontseptuaalse luule kogumik (2024)
 Osvalds Zebris "Maarja" (2024)
 Inga Pizāne "Ik vakaru es novelku no sevis pilsētu / Igal õhtul võtan endal linna seljast" (2025, tudengite tõlkeprojekt)
 Ligija Purinaša, Raibīse ja Anita Mileika luuletused latgali keelest võru keelde kogumikku "Nuuq perämädseq perismaalasõq / Tī  pādeji īzemīši (2025)        
 Aleksandrs Grīns "Hingetuisk" (2025) 

 Toimetatud tõlked 
 Nora Ikstena. "Mees sinises vihmamantlis". Tõlkinud Hannes Korjus. 2019
 Rvīns Varde. "Mis siin toimub". Tõlkinud Ilze Tālberga. Toimetanud koos Merle Varega. 2020
 Zane Zusta, Diāna Zande. "Prussakad minu peas". Tõlkinud Ilze Tālberga. 2020 
 Anna Žīgure. "Läti rahva käekäik. Hetki ajaloost". Tõlkinud Arno Baltin. 2021

 Muud teosed 
 "Luule on mäng. Võtteid ja mõtteid luuletuste kirjutamiseks koolitundides" (2021), koos Ilme Mõttusega
 Luuletõlked raamatusse "Mustlased Läti metsades, taludes ja laatadel" (2022, tlk Hannes Korjus)
 Luuletõlked Rainise raamatusse "Castagnola. Teise kodumaa mälestusradadel" (2022, tlk Hannes Korjus)
 "Kuram, vedas! Kuram vedas?". Veider läti-eesti-läti sõnaraamat (2022)

Tunnustus
 1999 – Eesti Näitemänguagentuuri näidendivõistluse I preemia lastenäidendite kategoorias ("Varasta veel võõraid karusid", koos Urmas Vadiga)
 2001 – Bernard Kangro kirjanduspreemia kogutud luuletuste "Suusamütsi tutt" eest
 2005 – Aasta Rosin (kogumik "Ruttu tuttu! Eesti isade unejutte", autorid Karl-Martin Sinijärv, Veiko Belials, Andrus Kivirähk, Juhani Püttsepp, Contra, Jürgen Rooste, Jaanus Vaiksoo, Kivisildnik, Peeter Sauter, Jaan Tätte ja Peep Pedmanson; pildid: Jüri Mildeberg)
 2007 – Oskar Lutsu huumoripreemia
 2009 – ETV telesaate "MI" korraldatud kaebelaulude konkursi võitja sõnade autorina (muusika Erki Meister, esitaja vokaalansambel -7)
 2010 – Järje Hoidja ("Poiste aabits", koos Urmas Nemvaltsiga)
 2013 – konkursi "Uma laul" võitja lauluga "Näkinäkjä" (muusika autor Erki Meister, esitaja Chacha Roots)
 2014 – Eesti-Läti keeleauhind (Eduards Veidenbaumsi luule tõlkimise eest)
 2014 – Eesti Kultuurkapitali kirjanduse sihtkapitali aastapreemia („Kõik on kõige targemad“)
 2014 – Karl Eduard Söödi lasteluuleauhind ("Kõik on kõige targemad", kunstnik Ulla Saar)
 2015 – Hea lasteraamat
 2016 – Luuleprõmmu Eesti meister, osalemine Euroopa meistrivõistlustel Leuwenis (Belgia)
 2017 – Eduards Veidenbaumsi kirjanduspreemia
 2019 – Läti Tunnustusristi 5. klass (kavaler)Par Atzinības krusta piešķiršanu. Ordeņu kapitula paziņojums Nr.7, Rīgā 2019.gada 8. aprīlī. Latvijas Vēstnesis, 10.04.2019., Nr. 72 (6411), oficiālās publikācijas Nr.: 2019/72.8.
 2019 – Dzintars Sodumsi kirjanduspreemia luulekogu "Tik grūti ir būt latvietim" eest
 2020 – Valgetähe V klassi teenetemärk
 2020 – Apollo lugejate lemmik luule kategoorias (raamatuga "Legoist")
 2024 – Läti Kirjanduse aastaauhind LALIGABA eriauhind läti kirjanduse populariseerimise eest 
 2024 – Balti Assamblee medal oma luulekogude ja läti keelest tõlkimise eest 
 2025 – Karl Eduard Söödi lasteluuleauhinna lugejaauhind raamatu "Isa sokk on spordimees" eest koos Alar Pikkoraineni, Aapo Ilvese ja Jaan Pehkiga 
 2025 – Eesti-Läti keeleauhind läti kontseptuaalse luule antoloogia „Alfabeedi sünnimaa“ koostamise ja tõlkimise eest (2024, ;paranoia) ning ühtlasi kogu tema pühendunud töö eest läti kirjanduse vahendamisel eesti keeldeEesti-Läti keeleauhind Sirp, 29.08.2025.

pisi|Vahur Kersna ja Contra 2012. aastal

Nominatsioonid
 2018 – Paabeli Torni auhinna nominent pildiraamatute kategoorias (Mārtiņš Zutis "Ärajäänud avastus")
 2019 – Eesti Kultuurkapitali mõttekirjanduse tõlkeauhinna nominent (Alvis Hermanise "Päevik")
 2020 – Paabeli Torni auhinna nominent pildiraamatute kategoorias (Inese Zandere "Tuhatnelja edasi")
 2023 – August Sanga nimelise luuletõlke auhinna nominent Anna Auziņa luuletusega "Kuskil karjamaal põõsas on pesa..."
 2023 – Paabeli Torni auhinna nominent juturaamatute kategoorias (Lauris Gundars "Tere, Vaal")  
 2024 – Tartu lastekirjanduse auhinna nominent ("Herta, löö siseküljega!", kirjutatud koos Mika Keräneniga)
 2024 – 2. koht ajakirja Täheke korraldatud naljakate matemaatikaülesannete võistlusel
 2024 – August Sanga nimelise luuletõlke auhinna nominent Anna Auziņa luuletusega "Teadvus"
 2025 - August Sanga nimelise luuletõlke auhinna nominent Ligija Purinaša luuletusega "natsionalism" 

 Isiklikku 
Tal on Airi Hallik-Konnulaga pojad Herbert ja Verner.

Tema teine abikaasa on tõlkija Daila Ozola.Maiken Tiits. "Jäljendaja tekitas veidra olukorra. Luuletaja Contra: igaks juhuks annan teada, et mul ei ole kombeks nii teha!". Kroonika, 17. november 2025 

 Vaata ka 
 Tartu Noorte Autorite Koondise bibliograafia

Viited

 Välislingid 

 Contra blogi
 Taive Särg. "Kaverid ja folkloor. Contra laulud". www.folklore.ee [u 2000]
 Rolf Liiv. "Ruraalsus versus intermodid". Sirp, 6. detsember 2002
 Sandra Otsus. "Poeet Contra: "Panin tallele!"". SL Õhtuleht, 8. september 2007
 "Contra pilalaul osutus Lätis väga populaarseks". Postimees, 12. jaanuar 2009
 Rainer Kerge. "Contra: 35. eluaastaks 5000 luuletust". Õhtuleht, 21. märts 2009
 Uwe Gnadenteich. "Ropu suuga luuletajad saadeti koolist minema". Tallinna Postimees, 30. aprill 2009

Kategooria:Eesti kirjanikud
Kategooria:Eesti luuletajad
Kategooria:Eesti tõlkijad
Kategooria:Valgetähe V klassi teenetemärgi kavalerid
Kategooria:Sündinud 1974
Kategooria:Võru kirjanikud